ჰალმსტადი
ჰალმსტადი (შვედ. Halmstad) — საპორტო, საუნივერსიტეტო, სამრეწველო და სარეკრეაციო ქალაქი შვედეთის დასავლეთ სანაპირო ზოლში, ჰალანდის პროვინციაში, მდინარე ნისანის შესართავთან. წარმოადგენს ჰალანდის ლენის დედაქალაქსა და ჰალმსტადის მუნიციპალიტეტის ადმინისტრაციულ ცენტრს. 2010 წლის მონაცემებით ქალაქის მოსახლეობა 58 577 ადამიანს შეადგენს, მთლიანად მუნიციპალიტეტის კი 90 000-ს.